1 нче кушымта

|  |  |
| --- | --- |
|  | «Татмедиа» республика матбугат һәм массакүләм коммуникацияләр агентлыгы җитәкчесенең  2019 елның «\_\_\_» \_\_\_\_\_\_\_\_\_\_\_  \_\_\_\_ номерлы күрсәтмәсе белән  РАСЛАНДЫ |

**Халыклар һәм диннәр арасындагы мөнәсәбәтләрне**

**Татарстан Республикасы массакүләм мәгълүмат чараларында иң яхшы яктыртуга конкурс үткәрү турында**

**НИГЕЗЛӘМӘ**

**1. Гомуми нигезләмәләр**

* 1. Халыклар һәм диннәр арасындагы мөнәсәбәтләрне Татарстан Республикасы массакүләм мәгълүмат чараларында иң яхшы яктыртуга конкурс алга таба – Конкурс) Татарстан Республикасы Министрлар Кабинетының 2013 елның 18 декабрендәге 1006 номерлы карары белән расланган «2014 – 2020 елларга Татарстан Республикасында дәүләт милли сәясәтен гамәлгә ашыру» дәүләт программасы нигезендә үткәрелә.
  2. Конкурсның оештыручысы –«Татмедиа» республика матбугат һәм массакүләм коммуникацияләр агентлыгы (алга таба – Агентлык);
  3. Конкурс турында Нигезләмә документлар кабул итә башлауга кимендә 5 календарь көн кала Агентлыкның рәсми сайтында (http://tatmedia.tatarstan.ru) «Яңалыклар», «Конкурслар» бүлекләрендә урнаштырыла.
  4. Конкурста җиңүчеләргә дипломнар һәм акчалата бүләкләр тапшырыла;
  5. Конкурска бер генә гариза керсә һәм/яисә бер гариза да кермәсә, Конкурс үткәрелмәде дип таныла.

**2. Конкурсның максатлары һәм бурычлары**

* 1. Конкурсның максаты – Татарстан Республикасы массакүләм мәгълүмат чаралары игътибарын Татарстан Республикасында халыклар һәм диннәр арасындагы мөнәсәбәтләрне яктырту мәсьәләләренә җәлеп итү;
  2. Конкурсның бурычлары:

- массакүләм мәгълүмат чараларында мәдәниятләр, халыклар, диннәр үсеше һәм аларның үзара бәйләнеше темасын, мәдәниара һәм динара мөнәсәбәтләрнең һәм хезмәттәшлекнең уңай мисалларын яктыртуны стимуллаштыру;

- журналистларның Татарстан Республикасында халыклар һәм диннәр арасындагы мөнәсәбәтләрне яктыртуга багышланган эшләренең дәрәҗәсенарттыру;

**-** җәмгыятьтә халыклар һәм диннәр арасында татулык һәм килешү культурасы булдыруга ярдәм итү.

**3. Конкурсның номинацияләре**

3.1. Конкурс түбәндәге номинацияләрдә үткәрелә:

1. «Халыклар һәм диннәр арасындагы мөнәсәбәтләрне иң яхшы яктырткан телесюжет (телетапшыру) һәм /яисә радиосюжет (радиотапшыру)» (1, 2, 3 урыннар);
2. «Халыклар һәм диннәр арасындагы мөнәсәбәтләрне басма массакүләм мәгълүмат чараларында иң яхшы яктырткан язма» (1, 2, 3 урыннар);
3. «Халыклар һәм диннәр арасындагы мөнәсәбәтләрне Интернет массакүләм мәгълүмат чараларында, социаль челтәрләрдә иң яхшы яктырткан язма» (1, 2, 3 урыннар).

**4. Конкурста катнашучылар**

4.1 Конкурста массакүләм мәгълүмат чаралары редакцияләре, аерым авторлар, иҗат коллективлары һәм төркемнәре катнаша.

* 1. Конкурска гариза бирүчеләр – Конкурс турында нигезләмәнең 5.2. пункты нигезендә документлар тапшырган массакүләм мәгълүмат чаралары (законнарда билгеләнгән тәртиптә теркәлгән) редакцияләре (алга таба – ММЧ редакцияләре), аерым авторлар, авторлар коллективлары.
  2. Конкурста катнашучылар – тапшырылган эшләре Конкурста катнашырга рөхсәт ителгән ММЧ редакцияләре (законнарда билгеләнгән тәртиптә теркәлгән), аерым авторлар, иҗат коллективлары һәм төркемнәре.
  3. Конкурска җибәрелгән эшләр ике яки аннан күбрәк затлар тарафыннан башкарылган булырга мөмкин.
  4. Өченче затларның авторлык хокукларын үтәмәгән өчен җаваплылык эшләрне тәкъдим иткән катнашучыларга йөкләнә.
  5. Гариза бирүчеләр Конкурста катнашу өчен әлеге Нигезләмәнең 5 бүлегендә бәян ителгән тәртиптә һәм күрсәтелгән шартларны, таләпләрне үтәп документлар әзерләргә һәм тапшырырга тиеш.
  6. Гариза бирүче Конкурсның бер номинациясендә катнашу өчен бер генә гариза бирә ала.
  7. Конкурска гариза бирүче берничә номинация буенча документлар тапшыра ала, бу очракта жюри тарафыннан карала торган документлар һәрбер номинация буенча аерым әзерләнергә тиеш.

**5. Конкурсны үткәрү шартлары**

5.1. Конкурска Татарстан Республикасы дәүләт телләренең берсендә 2018 елның 1 августыннан 2019 елның 20 июленәкадәрге чорда иҗат ителгән эшләр (кимендә 3) циклы кабул ителә;

5.2. Агентлык Конкурска түбәндәге документларны кабул итә:

- катнашу өчен Анкета-гариза (1 нче кушымта) (төп нөсхә яисә сканер аша чыгарылган вариант), әлеге документ эшләрне конкурсантлар исемлегенә кертү өчен төп документ булып тора;

- түбәндәге конкурс эшләре:

* МР4 форматында СD яисә DVD дискларда (флешкартада) телевизион эшләр (программалар, махсус репортажлар, видеосюжетлар циклы);
* МР4 форматындагы СD яисә DVD дискларда (флешкартада) радиоэшләр (программалар, махсус репортажлар, радиосюжетлар циклы);
* басма массакүләм мәгълүмат чараларындагы язмалар (язмалар сериясе, махсус чыгарылышлар), төп нөсхә яки күчермә нөсхә рәвешендә/сканер аша чыгарылган вариантта. Язмалар редакция мөһере белән (юридик затлар өчен) йә автор имзасы белән (физик затлар өчен) таныкланган булырга тиеш;
* Интернет челтәрендәге язмалар, алар, язмага актив сылтама күрсәтелеп, электрон рәвештә һәм, адреслы сылтама/күчереп алу өчен сылтама күрсәтелеп, кәгазь вариантта булырга, статьяның скриншоты кушып бирелергә тиеш;
* СD яисә DVD дискта / флешкартада видеороликлар йә «облако» виртуаль саклагычка актив сылтама;
* түбәндәге гамәлгә кую документлары (документларны сканер аша чыгарылган PDF-файл форматында тапшыру рөхсәт ителә):

1. юридик зат буларак теркәлгән массакүләм мәгълүмат чарасы редакцияләре өчен:

юридик затны салым органында исәпкә кую турында таныклык (ИНН) (күчермәсе);

юридик зат җитәкчесен вазыйфага билгеләп кую турында боерык (күчермәсе);

гамәлгә кую документлары (күчермәләре);

ММЧ теркәү турында таныклык (күчермәсе) – массакүләм мәгълүмат чаралары өчен;

2) юридик зат булмаган массакүләм мәгълүмат чарасы редакцияләре өчен:

массакүләм мәгълүмат чарасын теркәү турында таныклык (күчермәсе);

массакүләм мәгълүмат чарасы редакциясе уставы яисә, массакүләм мәгълүмат чарасы редакциясендә кимендә 10 кеше эшләсә, «Массакүләм мәгълүмат чаралары турында» 1991 елның 27 декабрендәге 2124-I номерлы Россия Федерациясе Законының (алга таба – ММЧ турында Закон) 20 статьясы нигезендә аны алмаштыра торган шартнамә;

1. физик затлар өчен (авторлар, авторлар коллективлары):

паспорт яисә аны алмаштыручы документ (күчермәсе);

персональ белешмәләрне эшкәртүгә, тапшыруга һәм таратуга ризалык (әлеге Нигезләмәгә 2 нче кушымтада бирелгән рәвештә);

1. авторлар яисә авторлар коллективлары һәм төркемнәре, ММЧ редакцияләре өчен:

конкурс эшенә призлы урын бирелгән очракта акчаны процентлап бүлешү турында килешү.

5.3. Нәтиҗәләрнең объективлыгын тәэмин итү максатларында Агентлык Конкурста катнашучылар турында өстәмә мәгълүмат соратып алырга мөмкин.

5.4. Конкурска килгән эшләргә рецензия бирелми.

5.5. **Документлар 2019 елның 20 февраленнән 2019 елның 29 июленә кадәр (29 июльне дә кертеп)** түбәндәге адрес буенча кабул ителә: 420066, Татарстан Республикасы, Казан шәһәре, Декабристлар урамы, 2 нче йорт, «Татмедиа» матбугат һәм массакүләм коммуникацияләр буенча республика агентлыгы, «Халыклар һәм диннәр арасындагы мөнәсәбәтләрне Татарстан Республикасы массакүләм мәгълүмат чараларында иң яхшы яктыртуга конкурс» дигән тамга белән, тел.: 8 (843) 570-31-12. Конкурска җибәрелеп тә, Нигезләмәдә күрсәтелгән датага алынмаган эшләр каралмый һәм 5.10 пункт нигезендә кире кайтарыла;

5.6. Анкета-гаризаны һәм конкурс эшен билгеләнгән срокны бозып тапшыру, анкета-гаризаның/конкурс эшенең булмавы, анкета-гаризаның/конкурс эшенең әлеге Нигезләмәгә туры килмәве, сурәтендә яисә тавышында хилафлыклар булган эшләрне тәкъдим итү Конкурста катнашуга рөхсәт бирмәү өчен нигез булып тора.

5.7. Конкурска йомгак жюри тарафыннан 2019 елның августында ясала һәм жюри утырышы үткәрелгән көннән алып биш эш көне эчендә беркетмә рәвешендә рәсмиләштерелә. Җиңүчеләрне бүләкләү тантанасы 2019 елның сентябрендә үткәрелә.

5.8. Конкурсны оештыручы эшләрне, шул исәптән бүләкләргә лаек булган эшләрне дә киләчәктә файдалануны күздә тотмый, шуңа бәйле рәвештә конкурста катнашучылар эшләрне киләчәктә ничек файдалануны мөстәкыйль хәл итә. Бу авторга иҗади эштән үзе теләгәнчә файдаланырга, аерым алганда, килешү төзерлек зат яисә оешма табу мөмкинлеген бирә;

5.9. Конкурс шартлары буенча, тәкъдим ителгән эшләрне катнашучыларга кире кайтару, конкурста катнашучының эшне кире кайтару турындагы таләбе буенча гына, мондый таләп алынган мизгелдән алып 20 (егерме) календарь көн дәвамында гамәлгә ашырыла.

5.10. Катнашучыга Конкурска кертелмәү турында хәбәр документларны алган мизгелдән алып 3 эш көне дәвамында Оештыручы җитәкчесе/җитәкче урынбасары имзалаган һәм анкета-гаризада күрсәтелгән адреска җибәрелгән заказлы рәсми хат белән хәбәр ителә.

1. **Конкурс эшләрен бәяләү критерийлары**
   1. Конкурс эшләрен бәяләү критерийлары:

* эчтәлекнең Конкурс тематикасын чагылдыруы (0-5 балл);
* язмаларның, сюжетларның һәм фотоэшләрнең һөнәрилек дәрәҗәсе (тамашачылар тарафыннан җиңел кабул ителү, сурәтләү чаралары куллану, Конкурсның максатына һәм бурычларына туры килү) (0-5 балл);
* язмаларның, сюжетларның һәм фотоэшләрнең Татарстан Республикасы халкы өчен тәрбияви һәм иҗтимагый кыйммәте булу (0-5 балл);
* концепциянең, сценарийның һәм билгеләнгән тематиканы яктыртуның кабатланмаган булуы (0-5 балл).

6.2. Призлы урыннар өчен баллар суммасы:

1 нче урын: 20-18 балл

2 нче урын: 17-15 балл

3 нче урын: 14-12 балл

1. **Жюри оештыру һәм аның эшчәнлек тәртибе**
   1. Жюри составы Конкурсны оештыручы тарафыннан раслана.
   2. Жюри әгъзалары составына профельле ведомство вәкилләре, журналистика һәм массакүләм коммуникацияләр өлкәсендә экспертлар, шулай ук иҗтимагый-сәяси һәм этноконфессиональ мәсьәләләр буенча экспертлар керә.
   3. Конкурсның жюри әгъзалары үз эшен түләүсез башкара.
   4. Жюри составы эше утырышларда гамәлгә ашырыла. Утырышта жюри әгъзаларының яртысыннан артыгы катнашса, утырыш тулы хокуклы дип таныла.
   5. Жюри составы эшенә рәис җитәкчелек итә. Жюри рәисе булмаганда, рәис вазыйфалары Конкурсны оештыручы тарафыннан билгеләнә торган жюри рәисе урынбасарына йөкләнә.
   6. Жюри әгъзалары конкурска тапшырылган эшләрне әлеге Нигезләмәнең 6 пунктында күрсәтелгән Конкурс эшләрен бәяләү критерийлар нигезендә бәяли.
   7. Конкурска йомгак ясаганда түбәндәге карарларның берсе кабул ителә: а) һәрбер призлы урын өчен премияләр санына бәйле рәвештә, аларны түләү турында; б) конкурста катнашкан эшләрнең берсе дә билгеләп үтәрлек дип танылмаса йә аларның берсе дә Конкурс шартларында бәян ителгән таләпләргә туры килмәсә, премияләрне гомумән дә түләмәү турында.
   8. Бер номинациягә бер генә гариза тапшырылса, бер гариза да тапшырылмаса, тапшырылган гаризаларның берсе дә конкурс шартларына туры килмәсә, катнашкан эшләрнең берсе дә билгеләп үтәргә лаек дип танылмаса, Конкурс бу номинациядә үткәрелмәгән дип таныла һәм акчалар билгеләнгән башка җиңүчеләр арасында тигез итеп бүленә.
   9. Бер номинациядә бер призлы урын да бирелмәсә йә бер генә призлы урын бирелсә, аларның акчалары билгеләнгән башка җиңүчеләр арасында тигез итеп бүленә.
   10. Жюри әгъзалары карары нигезендә барлык номинацияләрдә дә призлы урыннар ике яисә берничә җиңүчегә бирелергә мөмкин, бу очракта әлеге призлы урынга тәгаенләнгән акчалар җиңүчеләр арасында тигез өлешләп бүленә һәм җиңүчеләрнең һәрберсенә бер мактаулы урын бирелә.
   11. Җиңгән эш берничә авторныкы (физик затлар өчен)/берничә ММЧ (юридик затлар өчен) булса, номинациянең әлеге урыны өчен тәгаенләнгән акчалар җиңүчеләр арасында тигез өлешләп бүленә.
   12. Приз авторлар коллективына (физик затлар өчен) бирелгән очракта премия суммасы арттырылмый. Ул эшне башкаруда катнашкан затлар арасында үзләре килешенгән күләмдә бүленә.
   13. Жюри әгъзалары утырышында мәсьәләләрне караганда жюридагы һәр әгъза бер тавышка ия була. Жюри әгъзасының үз тавышын башкаларга бирүе рөхсәт ителми.
   14. Тавышлар саны тигез булганда Жюри рәисе яисә аны алмаштыручы зат тавышы хәл иткеч тавыш булып санала.
   15. Жюри карары утырышта катнашкан жюри әгъзаларының күпчелек тавышы белән кабул ителә һәм беркетмә рәвешендә рәсмиләштерелә.
   16. Жюри конкурста җиңүчеләрне Нигезләмәгә таянып билгели.
   17. Конкурсны оештыручы жюриның оештыру-техник эшчәнлеген җайга салу, утырышны әзерләү һәм документацияне алып бару өчен җаваплы секретарь билгеләп куя.
   18. Җаваплы секретарь жюри составына керми һәм утырышларда тавыш бирү хокукыннан башка гына катнаша.

**8. Финанс белән тәэмин итү**

8.1. Конкурсны үткәрү чаралары Татарстан Республикасы бюджетыннан бүлеп бирелгән акчалар исәбенә финанслана.

8.2. Гомуми приз фонды 604 500 сум тәшкил итә.

8.3. Конкурста җиңүчеләр түбәндәге тәртиптә бүләкләнә (сумнарда):

|  |  |  |  |
| --- | --- | --- | --- |
| Т/с | Номинацияләр | Урын | Сумма |
| 1 | «Халыклар һәм диннәр арасындагы мөнәсәбәтләрне иң яхшы яктырткан телесюжет (телетапшыру) һәм / яисә радиосюжет (радиотапшыру)» | 1 урын  2 урын  3 урын | 90 000  65 000  46 500 |
| 2 | «Халыклар һәм диннәр арасындагы мөнәсәбәтләрне басма массакүләм мәгълүмат чараларында иң яхшы яктырткан язма» | 1 урын  2 урын  3 урын | 90 000  65 000  46 500 |
| 3 | «Халыклар һәм диннәр арасындагы мөнәсәбәтләрне Интернет массакүләм мәгълүмат чараларында, социаль челтәрләрдә иң яхшы яктырткан язма» | 1 урын  2 урын  3 урын | 90 000  65 000  46 500 |

8.4. Юридик затларга акча беркетмәгә имза салган мизгелдән алып 20 көн дәвамында беркетмә нигезендә аларның исәп-хисап счетына күчерү юлы белән түләнә.

8.5. Физик затларга акча беркетмәгә имза салган мизгелдән алып 20 көн дәвамында беркетмә нигезендә аларның банк счетына күчерү юлы белән түләнә яисә Агентлыкның финанс бүлегендә кулларына тапшырыла.

**9. Аерым шартлар**

* 1. Оештыручылар түбәндәгеләргә хокуклы:
* әлеге Нигезләмәдә һәм Россия Федерациясенең гамәлдәге законнарында билгеләнгән очраклардан, шулай ук бәхәсле очраклардан тыш, Конкурста катнашучылар белән язмача йә башка төрле элемтәләргә кермәскә;
* эшләрне тапшыру срогының беренче яртысында Россия Федерациясе законнары таләпләрен (РФ ГК 1058 ст.) үтәп, Конкурсны туктатырга яки әлеге Нигезләмәгә үзгәрешләр кертергә, бу хакта Агентлыкның рәсми сайтында (http://tatmedia.tatarstan.ru) «Яңалыклар» бүлегендә тиешле мәгълүмат урнаштырып, Катнашучыларга хәбәр итәргә.
  1. Конкурсның максатларын һәм бурычларын үзгәртүдән тыш, калган барлык шартларына үзгәрешләр кертергә мөмкин.
  2. Конкурс шартлары үзгәрү турында хәбәрнамә алганнан соң, Конкурста катнашучы эшләрне элек билгеләнгән шартларда кабул итүне яисә кертелгән үзгәрешләрне гамәлдә түгел дип тануны таләп итә алмый. Аның эшне Конкурсның яңа шартларына туры китереп үзгәртүе алга таба конкурста катнашырга мөмкинлек бирә.
  3. Авторның Конкурс шартлары үзгәрүен яисә Конкурсның туктатылуын җитди сәбәпләр аркасында белмәве игътибарга алынмый.